Som svar til Uhrskov.

Naturligvis kan det ikke garanteres, at de elektroner, der lagres på batteriet, er 100 procent grønne. Det er vel sammenligneligt med de elselskaber, der lover grøn strøm i stikkontakten. Det de garanterer er i virkeligheden, at den mængde kilowatt du bruger kompenseres med grøn strøm – men naturligvis er det et mix af grønne og sorte elektroner, du hiver ud af stikkontakten. Når det er sagt, så er det interessante i denne sammenhæng i mine øjne styringen, der sikrer at batteriet kun fyldes, når der produceres grøn strøm.